Mustikas (kaubanduskeskus)

Mustikas (ka Keskus Mustikas, Mustamäe Kaubanduskeskus Mustikas; Mustika Keskus) on Tallinnas Mustamäel aadressil A. H. Tammsaare tee 116 asuv kaubanduskeskus. Keskuses on ligikaudu 27 000 m2 müügipinda ja tegutseb umbes 60 poodi. 

Ajalooliselt asus samal kohal Tallinna Aiandussovhoos ja Kadaka turg.

 Mustika keskuse põleng 

pisi|Mustika keskus, 26. detsember 2008
5. märtsil 2009 toimus Mustika keskuses suurpõleng. Põlenguala levis 1000 ruutmeetrile ja vingu ja suitsukahjustusi sai kogu kaubanduskeskus. Põlengukahjud olid rohkem kui 100 miljonit krooni."Mustika keskuse põlengukahjud ületavad 100 miljonit krooni" Õhtuleht, 31. märts 2009

Häirekeskus sai teate põlengust kell kolmveerand 6 varahommikul, sündmuskohale sõitis seitse päästeautot, kaks paakautot, kaks redelautot, operatiivkorrapidaja ja kiirabi brigaad. Kustutustööd olid raskendatud, sest kõrge temperatuuri tõttu ei saanud suitsusukeldujaid kasutada ja sissevarisenud katuse all olnud tulekolletele ei pääsetud ligi."Tuletõrjujad ei pääse Mustika keskuse sissevarisenud katuse all tulekolletele ligi" Tallinna Postimees, 5. märts 2009 Põleng kustutati 6:30 ajal, aga päästjad pidid öösel kaks korda uuesti süttinud tulekoldeid kustutamas käima."Mustika keskus süttis öösel uuesti" Delfi, 6. märts 2009

Põleng sai alguse tehnikapoe Onoff laoruumidest, kust levis kustutussüsteemi rikke tõttu müügisaalidesse. Ja 2013 aastal keskus on uuenenud ja keskuses on keskus Happy-Fly Ronimisministeerium ja Gym!"Tundus, nagu põleks kogu linn!" Õhtuleht, 6. märts 2009

Põlengu põhjused
Algul kahtlustati süütamist,"Mustika ja Szolnoki keskus võidi süüdata" ERR, 4. mai 2009 aga Mustika keskuse põlengu menetlus ei suutnud selgitada tulekahju tekkepõhjust ning seega ka võimalikku süüdlast, mistõttu lõpetas politsei kriminaalmenetluse."Uurimine ei suutnud selgitada Mustika keskuse põlengu süüdlast" Tallinna Postimees, 29. märts 2012 Põlengule aitas kaasa automaatkustutussüsteemi mittetöötamine."Suurtulekahju võis põhjustada korrast ära kustutussüsteem" Tallinna Postimees, 7. märts 2009 Süütamise versioonile vihjas 2017. aastal Eesti Ekspressi artikkel, kus viidati turvakaamerate salvestistel prügikonteinerite juures oleva isiku viibimisele, misjärel algas tulekahju.

Viited

 Välislingid 
Keskuse koduleht

Kategooria:Tallinna kaubanduskeskused
Kategooria:Mustamäe linnaosa